

**Rēzeknes valstspilsētas pašvaldība**

**rēzeknes 3.pamatskola**

Reģ. Nr. 3112903518, 18. novembra iela 33, Rēzekne, LV-4601

Tālr. 64622654, 64622656, e-pasts 3vsk@rezekne.lv

APSTIPRINĀTS

ar Rēzeknes 3.pamatskolas

direktores K.Ustinovas

2024.gada 9.septembra rīkojumu Nr.1-9/33.1

**ATBALSTA KOMANDAS DARBĪBAS REGLAMENTS**

**I Vispārējie noteikumi**

1. Atbalsta komandas darbības reglaments (turpmāk—Reglaments) nosaka atbalsta komandas darbības mērķus, uzdevumus un vispārējos atbalsta komandas darba organizācijas principus.
2. Atbalsta komanda savā darbā ievēro valstī pastāvošos likumus un normatīvos dokumentus, kas attiecas uz atbalsta komandas dalībnieku darbu.

**II Atbalsta komandas sastāvs**

1. Atbalsta komanda šī Reglamenta izpratnē ir speciālistu grupa, kas savas kompetences ietvaros Rēzeknes 3.pamatskolā (turpmāk—izglītības iestāde) veic pedagoģiskās, psiholoģiskās un sociālās palīdzības koordinēšanu un nodrošināšanu izglītojamiem, iesaistot viņu vecākus, pedagogus un izglītības iestādes darbiniekus. Atbalsta komandu izglītības iestāde izveido un tās sastāvs ir maināms ar izglītības iestādes direktora rīkojumu.
2. Atbalsta komandā tiek iekļauti: skolas direktors, sociālais pedagogs, direktora vietnieki izglītības jomā, speciālais pedagogs, logopēds, veselības speciālists, izglītības psihologs, karjeras konsultants un/vai citi izglītības iestādes darbinieki, saskaņā ar direktora rīkojumu.
3. Atbalsta komanda uz savām sanāksmēm, pēc nepieciešamības, var pieaicināt klašu audzinātājus, pedagoga palīgus, mācību priekšmetu skolotājus un citu izglītības iestādes darbiniekus, kuru darbs ir saistīts ar atbalsta komandas izskatāmo jautājumu darba specifiku.

**III Atbalsta komandas mērķis, darba uzdevumi**

1. Atbalsta komandas galvenais mērķis ir izveidot atbalsta sistēmu izglītojamiem, viņu vecākiem un skolotājiem, sekmējot izglītojamo iekļaušanu izglītības procesā, kā arī informēt skolotājus un izglītojamo vecākus par iekļaujošas izglītības jautājumiem, lai sekmētu iekļaujošas vides veidošanu izglītības iestādē.
2. Atbalsta komandas galvenie uzdevumi:
   1. Koordinēt skolēnu pedagoģiskās, psiholoģiskās un sociālās izpētes darbu izglītības iestādē.
   2. Izstrādāt, īstenot un izvērtēt skolēnu individuālos izglītības programmas apguves plānus.
   3. Organizēt nepieciešamo palīdzību skolēniem un viņu vecākiem, skolotājiem, iestādes darbiniekiem.
   4. Sadarboties ar izglītības iestādes administrāciju tās darbības un skolotāju profesionālās pilnveides plānošanā, izglītojošas, veselību veicinošas, atbalstošas, un drošas vides nodrošināšanai skolā.
   5. Sadarboties ar valsts un pašvaldību institūcijām.
   6. Apkopot informāciju, veidot informācijas un statistikas datu bāzi, analizēt komandas darba pieredzi.
3. Atbalsta komandas iespējamās darbības mērķgrupas:
   1. izglītojamie ar speciālām vajadzībām;
   2. izglītojamie, kuriem ikdienas mācību procesā un pārbaudes darbos tiek nodrošināti atbalsta pasākumi;
   3. izglītojamie, kuri atkārtoti veic mācību vielas apguvi tajā pašā klasē;
   4. izglītojamie, kuri ilgstoši kavē mācību stundas slimības vai neattaisnotu iemeslu dēļ;
   5. izglītojamie, kuriem ir adaptācijas grūtības izglītības iestādē, klasē;
   6. bez vecāku gādības palikušie bērni;
   7. izglītojamie, kuru ģimenes vai ģimenes loceklis dzīvo ārvalstīs;
   8. izglītojamie ar mācīšanās grūtībām, uzvedības traucējumiem, nepietiekamiem mācību sasniegumiem;
   9. citi izglītojamie (piem. reemigrējušie, no bilingvālām ģimenēm, patvēruma meklētāji u.c.), kuri nonākuši atbalsta komandas redzes lokā.

# IV Atbalsta komandas darba procesa organizēšana

1. Atbalsta komanda mācību gada pirmajā sēdē vienojas par konkrētiem darba uzdevumiem 1.semestrim. Ne retāk kā vienu reizi semestrī, vai biežāk, ja ir tāda nepieciešamība, visi atbalsta komandas speciālisti tiekas kopīgā sanāksmē. Atbalsta komandas sanāksmes protokolē administrācijas pārstāvis.
2. Atbalsta komandas vadītājs, saņemot iesniegumu no pedagoga, uzaicina atbalsta komandas speciālistus apkopot un iesniegt atbalsta komandas vadītājam visu informāciju par problēmsituāciju.
   1. Lai sniegtu tūlītēju atbalstu izglītojamam, atbalsta komandas vadītājam ir tiesības deleģēt uzdevumus atbalsta personālam bez atbalsta komandas sanāksmes organizēšanas.
   2. Izglītojamais un viņa vecāki uz sanāksmi tiek uzaicināti pēc nepieciešamības.
   3. Pēc jautājuma izskatīšanas atbalsta komandas sanāksmē ar lēmumu tiek noformēti tālākie atbalsta komandas pienākumi situācijas risināšanā un tiek noteikti darba izpildes termiņi.
   4. Atbildīgie speciālisti informē atbalsta komandas vadītāju par veiktajiem pasākumiem situācijas risināšanā un lēmumu izpildi.
   5. Atbalsta komandas vadītājs ir atbildīgs par informācijas apriti un atbildīgo personu iepazīstināšanu ar veicamajiem darbiem.
3. Kārtējā sēde tiek pārrunāta un analizēta iepriekšējā reizē pieņemto lēmumu izpilde.

**V Atbalsta komandas speciālistu kompetence**

1. **Atbalsta komandas vadītājs:**
   1. koordinē atbalsta komandas darbu,
   2. apkopo un izvērtē informāciju par izglītības procesa organizāciju un atbalstu skolēniem, kuriem tas ir nepieciešamas.
2. **Sociālais pedagogs :**
   1. novēro, sniedz agrīnu atbalstu skolēnam ar uzvedības, psiholoģiska vai medicīniska rakstura grūtībām ārkārtējās situācijās,
   2. veido skolēnu sarunas un grupu darbu nodarbības klases mikroklimata izpētei,
   3. izstrādā individuālo uzvedības korekcijas atbalsta plānu,
   4. sniedz palīdzību skolēniem, kuri ilgstoši nav apmeklējuši skolu,
   5. iepazīstas ar ģimeņu sociālajiem apstākļiem, vēro tos,
   6. prognozē iespējamās grūtības mācībās un saskarsmē nelabvēlīgu sociālu apstākļu gadījumā, plāno nepieciešamo atbalstu situācijas uzlabošanai,
   7. sadarbojas ar valsts un nevalstiskajām institūcijām skolēnu sociālo vajadzību nodrošināšanā,
   8. konsultē skolotājus, skolēnus un viņu vecākus bērnu tiesību aizsardzības un sociālās palīdzības jautājumos,
   9. koordinē dokumentu sagatavošanu pedagoģiski medicīniskajai komisijai.
3. **Izglītības psihologs:** 
   1. veic nepieciešamo psiholoģisko izpēti,
   2. sniedz informāciju par veiktās psiholoģiskās izpētes rezultātiem skolotājiem un speciālistiem (ievērojot ētikas normas un konfidencialitāti),
   3. palīdz skolēnam izprast viņa mācīšanās traucējumu cēloņus un rast risinājumus situācijas uzlabošanai,
   4. konsultē skolotājus un vecākus par piemērotākajām metodēm mācību un uzvedības traucējumu risināšanā, veicina skolotāju un vecāku savstarpējo sadarbību atbalsta sniegšanā izglītojamam,
   5. veic individuālu darbu ar skolēnu, skolotāju vai vecākiem/likumiskajiem pārstāvjiem,
   6. sagatavo rakstisku atzinumu par skolēna psiholoģiskās izpētes rezultātiem, ja skolēns apmeklēs pedagoģiski medicīnisko komisiju vai citas nepieciešamības gadījumā,
   7. sniedz atzinumus skolēniem par atbalsta pasākumu nepieciešamību mācību procesā un pārbaudes darbos.
4. **Speciālais pedagogs:** 
   1. novēro un veic pedagoģisko izvērtēšanu spēju, prasmju vai mācību sasniegumu jomā,
   2. veic korekcijas darbu individuāli un grupās, palīdz veiksmīgāk iekļauties mācību un audzināšanas procesā,
   3. sagatavo rakstisku izvērtējumu par skolēna mācīšanās pamatprasmju apguvi, ja skolēns apmeklēs pedagoģiski medicīnisko komisiju vai citas nepieciešamības gadījumā,
   4. konsultē skolotājus un vecākus par savas kompetences jautājumiem un palīdzības iespējām,
   5. koordinē Izglītojamo ar valodas un mācīšanas traucējumiem individuālo plānu izstrādāšanu un izpildi.
5. **Logopēds:** 
   1. veic skolēnu runas, valodas un komunikācijas traucējumu novērtēšanu un korekciju un sniedz atzinumu par nepieciešamajiem atbalsta pasākumiem mācību procesā,
   2. logopēdi izvērtē un nosaka skolēnu pašreizējo lasītprasmes attīstības līmeni, sniedz ieteikumus skolotājiem un vecākiem;
   3. konsultē skolotājus un vecākus par korekcijas darba norisi,
   4. sagatavo rakstisku novērtēšanas ziņojumu par skolēna runu un valodu, ja skolēns apmeklēs pedagoģiski medicīnisko komisiju vai citas nepieciešamības gadījumā,
   5. konsultē skolotājus un vecākus par savas kompetences jautājumiem un palīdzības iespējām.
6. **Skolotāji (klases audzinātājs, mācību priekšmeta skolotājs):** 
   1. informē (mutiski un/vai rakstiski) atbalsta komandas speciālistus par radušos problēmu vai jautājumu, kurā viņam nepieciešama palīdzība,
   2. analizē situāciju kopā ar atbalsta komandas speciālistiem, piedāvā savus problēmas risināšanas veidus, aktīvi iesaistās lēmumu pieņemšanā, rekomendāciju izstrādāšanā,
   3. piedalās izglītības iestādes informācijas sagatavošanā par izglītojamā mācīšanās pamatprasmju apguvi un uzvedības traucējumiem, ja skolēns apmeklēs pedagoģiski medicīnisko komisiju vai citas nepieciešamības gadījumā,
   4. vienojas par turpmāko sadarbību ar atbalsta komandu un izglītojamā vecākiem, kā arī izstrādāto rekomendāciju izpildi noteiktajā termiņā.
7. **Veselības speciālists:** 
   1. palīdz skolotājiem iekļaut skolēnus izglītības iestādes vidē, sniedz ārstniecisko un profilaktisko palīdzību,
   2. informē atbalsta komandas speciālistus par skolēnu veselības stāvokli (ievērojot ētikas normas un konfidencialitāti). Prognozē iespējamo veselības traucējumu ietekmi uz izglītības procesu, izstrādā ieteikumus skolotājiem un konsultē vecākus.
8. **Visi atbalsta komandas dalībnieki :**
   1. sadarbojas, sniedz viens otram nepieciešamo informāciju un ieteikumus izglītības procesa organizēšanā. Nepieciešamības gadījumos iesaka ārsta konsultācijas vai papildus koriģējošas nodarbības (piemēram, baseina apmeklējumu, koriģējošo vingrošanu, u.c.). Sniedz informāciju vecākiem un skolotājiem par atbalsta komandas kompetences jautājumiem,
   2. izvērtē visu pieejamo informāciju par izglītojamā individuālām vajadzībām, iesaka nepieciešamos atbalsta pasākumus,
   3. piedalās individuālo izglītības programmas apguves plānu sastādīšanā un īstenošanā, kā arī mācību sasniegumu attīstības dinamikas izvērtēšanā skolēniem ar speciālām vajadzībām,
   4. sadarbojas ar pedagoģiski medicīnisko komisiju, ģimenes ārstiem, Bērnu tiesību aizsardzības institūcijām, policiju un citām organizācijām,
   5. izpilda izglītības iestādes vadības rīkojumus, noformē dokumentāciju atbilstoši iestādē noteiktajai kārtībai.